	Na temelju članka 41. stavka 1. Zakona o predškolskom odgoju i obrazovanju ( „Narodne novine“ broj 10/97, 107/07 i 94/13)i članka 31. točka 6. Državnog pedagoškog standarda predškolskog odgoja i obrazovanja, Upravno vijeće Dječjeg vrtića Bubamara Kalinovac , uz prethodnu suglasnost Općinskog vijeća Općine Kalinovac KLASA:601-01/17-01/01, URBROJ:2137/21-01/02-17-2 od 30. ožujka 2017., na 16. sjednici održanoj 30. svibnja 2017. godine donijelo je 

IZMJENE PRAVILNIKA
o unutarnjem ustrojstvu i načinu rada
Dječjeg vrtića Bubamara Kalinovac


Članak 1.

	Članku 24. dodaje se:

	Naziv skupine poslova
	2. Poslovi odgoja i obrazovanja 

	Naziv radnog mjesta
	Stručni suradnik – pedagog

	Uvjeti
	-  VSS predškolski odgoj,
-  položen stručni ispit,
-  utvrđena zdravstvena sposobnost za obavljanje posla,
-  da zadovoljava uvjete iz članka 25. Zakona o predškolskom odgoju i          obrazovanju. 

	Broj radnika
	   1

	Opis poslova
	-  prati realizaciju odgojno – obrazovnog rada;
-  stručno pridonosi maksimalnoj efikasnosti odgojno – obrazovnih ciljeva te unapređuje cjeloviti odgojno – obrazovni proces;
-  pridonosi razvoju timskog rada u dječjem vrtiću i afirmira djelatnost;
-  predlaže inovacije, suvremene metode i oblike rada koji će pridonijeti maksimalnom razvoju dječjih sposobnosti;
-  predlaže, sudjeluje i pomaže odgojiteljima u ostvarivanju programa stručnog usavršavanja i obrazovanja;
-  ostvaruje suradnju s roditeljima i pomaže im u odgoju i obrazovanju djece te rješavanju odgojno – obrazovnih problema;
-  daje stručna mišljenja na zahtjev roditelja ili nadležnih tijela;
-  surađuje s drugim odgojno – obrazovnim čimbenicima;
-  pridonosi razvoju timskog rada u Dječjem vrtiću;
-  javno predstavlja odgojno – obrazovni rad Dječjeg vrtića;
-  sudjeluje u istraživanjima u Dječjem vrtiću te javno prezentira rezultate;
-  vodi pedagošku dokumentaciju;
-  stručno se usavršava sukladno godišnjem i individualnom planu usavršavanja;
-  sudjeluje u organizaciji i provođenju prijema novoupisane djece;
-  izrađuje pedagoška statistička izvješća te vodi brigu o nabavi i raspodjeli pedagoškog i didaktičkog materijala;
-  obavlja i sve druge poslove po nalogu ravnatelja




Članak 2.

             Ovu izmjenu Pravilnika o unutarnjem ustrojstvu i načinu rada Dječjeg vrtića Bubamara Kalinovac, donosi Upravno vijeće uz prethodnu suglasnost Općinskog vijeća Općine Kalinovac.


Članak 3.

Ostale odredbe Pravilnika o unutarnjem ustrojstvu i načinu rada Dječjeg vrtića 
Bubamara Kalinovac ostalu na snazi.

Članak 4.

                  Ova izmjena Pravilnika o unutarnjem ustrojstvu i načinu rada Dječjeg vrtića Bubamara Kalinovac stupa na snagu osmog dana od dana objave na oglasnoj ploči dječjeg vrtića.




UPRAVNO VIJEĆE

DJEČJEG VRTIĆA BUBAMARA KALINOVAC


KLASA:601-02/17-01/13
URBROJ:2137-69-17-2

Kalinovac, 30. svibnja 2017. 


                                                                                                            PREDSJEDNICA UPRAVNOG VIJEĆA:
                                                                                                                            




